NaiveNeuron/SloPal huggingface dataset:
Viskupič, Jozef, poslanec NR SR (2015-07-01):
Ďakujem. Mrzí ma, pán predseda Jarjabek, že z celého môjho vystúpenia si si zobral iba podľa mňa na margo poznámku, že sa stal z tohto politický boj. A absolútne nesúhlasím s tým, že som stále hovoril o politickom marketingu. Spomenul som to možno piatimi vetami. To vystúpenie bolo dlhé, ospravedlňujem sa, ale mal som za to, že to chcem objasniť. Čo ale chcem, aby zaznelo jednoznačne, je, že § 28c je pre mňa absolútne asi teraz najdôležitejší, pretože sa hovorí, že vysielateľ rozhlasovej programovej služby je povinný poskytovať rade na požiadanie údaje. To je pre mňa momentálne uralgický bod. Okrem toho ako chceš ty vidieť zadefinovanie slovenského diela, nie je z môjho pohľadu, aj teda z pohľadu vtedajšej eurokomisárky to možné. Tak sa to zadefinovať proste nemôže. Predpokladám, že sa k tomu minister kultúry vyjadrí. Ale ja si myslím, že riskujeme, pretože sa to bude veľmi podobať tomu, čo absolvovalo Francúzsko v čase, keď tie kvóty chcelo zaviesť. A to je to, že nemôžeme ich zavádzať tak, že to definujeme, či umelec mal alebo má trvalý pobyt, pretože to môžeme zaviesť iba a len vtedy, ak chceme chrániť nejakú kultúrnu oblasť. A to je teraz jazyk. Toto bolo možné uskutočniť vtedy. Neviem, či sa za dva roky niečo zmenilo v tých zakladajúcich zmluvách. Asi nič sa v nich nezmenilo. A tým pádom tá téma sa vracia stále na tú istú pôdu. A to je to, že riskujeme, že nastavíme diskriminačné pravidlá proti iným členským štátom a riskujeme, že tu bude súdny spor, ktorý nám nemusí vyjsť veľmi dobre. A chcel by som ešte... A to už nestihnem, takže možno nabudúce to poviem.
Baláž, Vladimír, poslanec NR SR (2022-10-05):
Však to bol návrh, ktorý dal pán doktor Krajčí.
Paška, Pavol, predseda NR SR (2012-05-10):
Ďakujem pekne, pán poslanec. Faktická poznámka, pán poslanec Blanár. Končím možnosť sa prihlásiť. Nech sa páči.
Laššáková, Jana, poslankyňa NR SR (2011-07-07):
Ďakujem pekne za slovo. Ja ťa pani poslankyňa chcem doplniť. Už sa teším na to, ako po prijatí zdravotníckej reformy a konkrétne aj tohto zákona vládnou koalíciou naše zdravotníctvo začne fungovať. Ako nebudú žiadne čakacie listiny, ako sa pacienti dostanú na operáciu vtedy, keď to budú potrebovať, ako nebude problém dostať lieky v lekárni, proste ako v nemocniciach bude im poskytovaná základná zdravotná starostlivosť. No uvidíme, možnože to je naozaj len v rozprávke, ale dajme sa prekvapiť. Ale fakt si myslím, že netreba možno glorifikovať ani nález Ústavného súdu, aj keď ho treba rešpektovať, ale na druhej strane nerieši presne to a nehovorí v tom zmysle, čo tuto sa snaží koalícia prezentovať. Ďakujem pekne.
Pčolinský, Peter, doterajší podpredseda NR SR (2023-10-25):
Pani poslankyňa Lucia Kurilovská.
R. Rafaj, poslanec: (2009-11-03):
A práve hospodárska kríza rozdelila krajiny na tie, ktoré sú ekonomicky menej výkonné, respektíve ich potenciál možno aj početnosťou a štruktúrou ekonomiky nie je pripravený na takéto ekonomické otrasy, a preto sa mi to javí síce vecné, ale nereálne v tom porovnávaní sa. A pokiaľ ste používali argumenty, tak odznelo tam aj Nemecko, na ktoré čaká celá stredná Európa, kedy sa ekonomicky pozviecha. Ale treba tiež povedať, že ich minister financií Steinbrück jasne povedal a citujem, „bude dôležité konsolidovať verejné financie“, to je prvá časť citácie, „ale až sa podarí hospodársku krízu prekonať“. Čiže ak Nemecko, ktoré má byť lídrom vytiahnutia tohto priestoru z ekonomickej krízy a jeho minister hovorí, že áno konsolidácia, ale až keď sa pozviechame, no tak mi logicky vychádza, že Slovensko bude asi až po tom Nemecku konsolidovať rovnako.
P. Hrušovský, podpredseda NR SR: (2002-06-20):
Páni poslanci, je všeobecný súhlas s tým, že tento návrh zákona prerokujeme budúci týždeň ako prvý bod programu v stredu? Páni poslanci, rozhodli sme však už hlasovaním o tom, že ako prvý bod programu bude zákon o zahraničných Slovákoch, to znamená, že až po tomto návrhu zákona, po prerokovaní tohto návrhu zákona by sme rokovali o bode programu, ktorý je pod č. 46. Súhlas takto? (Súhlasná reakcia pléna.) Páni poslanci, teraz pristúpime k druhému čítaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 312/1993 Z. z. o spotrebnej dani z tabaku a tabakových výrobkov v znení neskorších predpisov . Vládny návrh zákona ste dostali ako tlač 1523, spoločnú správu výborov schválenú gestorským výborom máte ako tlač 1523a. Prosím teraz, aby z poverenia vlády Slovenskej republiky predmetný návrh zákona uviedol a odôvodnil pán minister financií František Hajnovič. Prosím pána ministra, aby sa ujal slova. F. Hajnovič, minister financií SR: Ďakujem. Vážený pán predsedajúci, vážená Národná rada Slovenskej republiky, dovoľte mi, aby som na úvod stručne – pretože si myslím, že o tejto novele zákona o spotrebnej dani z tabaku sa už povedalo aj popísalo veľa – uviedol na rokovanie do druhého čítania vládny návrh novely zákona o spotrebnej dani z tabaku a tabakových výrobkov. Návrh zákona, ktorým sa mení a dopĺňa zákon Národnej rady Slovenskej republiky č. 312/1993 Z. z. o spotrebnej dani z tabaku a tabakových výrobkov v znení neskorších predpisov, patrí medzi prioritné úlohy vlády Slovenskej republiky, vyplývajúce z Pravidelnej správy Európskej komisie o pripravenosti Slovenskej republiky na členstvo v Európskej únii, ako aj z Národného programu pre prijatie acquis communautaire a Negociačnej pozície Slovenskej republiky ku kapitole č. X – Dane, vrátane jej dodatkov. Návrhom zákona sa zabezpečuje v zmysle harmonogramu Negociačnej komisie a Národného programu pre prijatie acquis communautaire ďalší stupeň čiastočnej aproximácie predmetného zákona s legislatívou Európskej únie zavedením kombinovanej sadzby spotrebnej dane pri cigaretách a s tým spojenú povinnosť uvádzať cenu cigariet na známke, zároveň zvýšenie daňového zaťaženia na približne 38 % a tým priblíženie daňového zaťaženia k minimálnemu daňovému zaťaženiu cigariet 57 % ustanovenému príslušnou smernicou Európskej únie, čo môže mať dosah na cenu spotrebiteľského balenia cigariet vo výške 4 až 5 korún. Uvedenou úpravou sa očakáva zvýšenie príjmu štátneho rozpočtu o približne 500 až 600 mil. korún. Vážená Národná rada, dovoľte mi, aby som na úvod takto stručne uviedol predmetnú novelu a požiadal vás o podporu tejto vládnej predlohy. Ďakujem za pozornosť.
V. Veteška, podpredseda NR SR: (2006-02-07):
K. Džupa, poslanec: Ďakujem. Chcem nadviazať na tú časť diskusného príspevku pána poslanca Lintnera, keď sa zamýšľal nad úlohou štátu, čo sa týka vymedzenia svojej parkety v zdravotníctve, a stotožňujem sa s tým, že úlohou štátu je pripraviť zákonnú normu. Ale akákoľvek vláda, akýkoľvek štát túto zákonnú normu môže a musí aplikovať do praxe prostredníctvom nových vzťahov a nových systémov. Táto úloha nie je vôbec o nič zložitejšia ako tá, ktorá je spojená s legislatívnym procesom. Preto vyžaduje oveľa dlhší čas, aký je vymedzený jedným volebným obdobím. Keď sa venoval vo svojom príspevku prioritám, aspoň niekoľko čísel jednej z oblastí, ktoré boli vybraté ako priority, a na nich možno dokumentovať, či a kto chcel týmito prioritami zmysluplne narábať. Kardiologické operácie stúpli z čísla 2 074 v roku 2004 na 2 382 v minulom roku, operácií chlopní bolo vykonaných 570, vzostup o 50, koronárografie stúpli z 5 755 na 6 279, koronárne angioplastiky z 1 900 na 2 600, implantácie stentov z 1 934 na 2 620, implantácia kardiostimulátorov zo 714 na 955. To sú čísla, ktoré môžu svedčiť o tom, že jedna z týchto priorít sa uberá dobrým smerom, ale to ešte zďaleka neznamená, že je ukončená, pretože, zdôrazňujem, je potrebný dlhší časový priestor ako jedno volebné obdobie.
Šimečka, Michal, podpredseda NR SR (2024-04-24):
Ďakujem veľmi pekne. Týmto sme vyčerpali zoznam písomne prihlásených do rozpravy, a preto sa pýtam, či si niekto, či sa niekto chce prihlásiť ústne. Uzatváram možnosť prihlásiť sa ústne a dávam slovo pánovi poslancovi Kiššovi. Nech sa páči.
T. Galbavý, poslanec: (2002-10-15):
Na tajné hlasovanie o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva bolo vydaných a poslanci si osobne prevzali 142 hlasovacích lístkov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní na voľbu predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva nebol odovzdaný 1 hlasovací lístok. Zo 141 odovzdaných hlasovacích lístkov boli všetky platné. Zo 141 platných hlasovacích lístkov overovatelia zistili, že za kandidáta Milana Cagalu hlasovalo za 114 poslancov, proti 15 poslancov, zdržalo sa 12 poslancov. Overovatelia konštatujú, že v tajnom hlasovaní bol za predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva zvolený Milan Cagala. (Potlesk.) Na tajné hlasovanie o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby bolo vydaných a poslanci si osobne prevzali 142 hlasovacích lístkov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní na voľbu predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby boli odovzdané všetky hlasovacie lístky. Zo 142 odovzdaných hlasovacích lístkov boli všetky platné. Zo 142 platných hlasovacích lístkov overovatelia zistili, že za kandidáta Viliama Soboňu hlasovalo za 104 poslancov, proti 22 poslancov, zdržalo sa 16 poslancov. Overovatelia konštatujú, že v tajnom hlasovaní bol za predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby zvolený Viliam Soboňa. (Potlesk.) Nezostáva mi nič iné, len vám zablahoželať a tešiť sa na spoluprácu. Pán predseda, z mojej strany je to všetko. Ďakujem a dovoľte mi, aby som sa poďakoval mojim kolegom overovateľom za ťažkú, namáhavú prácu. Ešte raz ďakujem pekne. (Potlesk.)
Jurinová, Erika, podpredsedníčka NR SR (2015-05-22):
Ďakujeme, pán poslanec. Vyhlasujem všeobecnú rozpravu za skončenú. Pán navrhovateľ, chcete zaujať stanovisko k rozprave? Nech sa páči.
Grendel, Gábor, podpredseda NR SR (2021-11-10):
Pani poslankyňa Zemanová.
Hrnčiar, Andrej, doterajší podpredseda NR SR (2020-03-20):
Pán poslanec Richard Sulík.
P. Paška, predseda NR SR: (2010-03-03):
(Hlasovanie.) 128 prítomných, 120 za, 6 sa zdržalo, 2 nehlasovali. Návrh sme schválili.
S. Janiš, poslanec: (2009-10-15):
Toto je, pani ministerka, prejav nielen neslušnosti, pani ministerka, toto je prejav slabosti a malosti. (Reakcie z pléna.) Toto je prejav pohŕdania Národnou radou Slovenskej republiky, pani ministerka. Pani ministerka, prejav neslušnosti a malosti. Ste ministerka spravodlivosti a dokonca ešte aj sudkyňa. To, čo ste teraz svojím správaním, nie to, čo ste povedali, k tomu sa nejdem vyjadrovať, ale tak ako ste sa správali teraz, tak teda to je „špica“. Ste tu tretíkrát, ale to, čo ste teraz predviedli, je totálny prejav nielen neslušnosti, ale slabosti, malosti a arogancie tejto vládnej moci. (Reakcie z pléna. Potlesk.)
Ľ. Vážny, minister dopravy, pôšt a telekomunikácií SR: (2008-12-04):
Ďakujem.
Zmajkovičová, Renáta, podpredsedníčka NR SR (2012-10-23):
S faktickými poznámkami nie sú žiadni poslanci. Ďalší do rozpravy je pán poslanec Sulík. Nech sa páči, pripraví sa pán poslanec Matovič.
Kavecká, Monika, poslankyňa NR SR (2022-06-30):
Ďakujem veľmi pekne. Vážený pán predseda, vážené panie poslankyne, vážení páni poslanci. Zápisnica o výsledku verejného hlasovania o návrhu na voľbu generálneho riaditeľa Rozhlasu a televízie Slovenska, ktoré sa konalo 30. júna 2022, opakovaná voľba. Na verejné hlasovanie o návrhu na voľbu generálneho riaditeľa Rozhlasu a televízie Slovenska bolo v opakovanej voľbe vydaných a poslanci si osobne prevzali 122 hlasovacích lístkov, teda na voľbe bolo prítomných 122 poslancov. Pri vykonaní hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní o návrhu na voľbu generálneho riaditeľa Rozhlasu a televízie Slovenska v opakovanej voľbe odovzdali všetci poslanci hlasovacie lístky. Zo 122 odovzdaných hlasovacích lístkov bolo 0 neplatných, teda všetky boli platné. Podľa platných hlasovacích lístkov overovatelia zistili, že: – za meno Ľuboš Machaj bolo za 89, proti 12, zdržalo sa 21, – meno Jaroslav Rezník: za 29, hlasovalo proti 49, zdržalo sa hlasovania 44. Na voľbu generálneho riaditeľa Rozhlasu a televízie Slovenska je potrebný súhlas nadpolovičnej väčšiny hlasov prítomných poslancov. Overovatelia konštatujú, že vo verejnom hlasovaní v opakovanej voľbe bol za generálneho riaditeľa rozhlasu a televízie Slovenska zvolený Ľuboš Machaj. Overovatelia poverujú svojho člena Moniku Kaveckú oznámiť výsledky hlasovania Národnej rady Slovenskej republiky. Ďakujem. (Potlesk.)
Pamula, Peter, poslanec NR SR (2016-09-12):
Dobrý deň. Vážený pán predsedajúci, pani poslankyne, páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 462/2007 Z. z. o organizácii pracovného času a doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov a ktorým sa menia a dopĺňajú zákony, tlač č. 172. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla o tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, prosím, otvorte všeobecnú rozpravu.
Blanár, Juraj, podpredseda NR SR (2023-03-15):
Pani poslankyne, páni poslanci, skôr ako udelím slovo pánovi Mariánovi Viskupičovi, prihlásenému do rozpravy, chcem na balkóne privítať aj vo vašom zastúpení základnú školu Borodáčova, Bratislava, tretí ročník. Vitajte! (Potlesk.) Budúca generácia, ktorá raz prevezme riadenie krajiny. Pevne verím, že dobre, v dobrom stave. Pán Viskupič, máte slovo.
Hrušovský, Pavol, podpredseda NR SR (2010-12-10):
Pán poslanec Fronc, poprosím vás, aby ste z poverenia výboru predložili Národnej rade návrhy hlasovaní k prerokovávanému vládnemu návrhu zákona o začlenení Železničnej polície do Policajného zboru a o zmene a doplnení niektorých zákonov , ktorý prerokovávame ako tlač 115.
Glváč, Martin, podpredseda NR SR (2017-12-13):
Pán poslanec Heger.
Žiga, Peter, podpredseda NR SR (2024-02-07):
Pani poslankyňa Gažovičová.
Vážny, Ľubomír, poslanec NR SR (2022-04-28):
Ďakujem za slovo. Pani poslankyňa, na toto vaše vystúpenie nemôžem nič iné urobiť, len zalomiť rukami a pomôžem si citátom z Evanjelia podľa Matúša, citujem: „Blahoslavení chudobní duchom, lebo ich je kráľovstvo nebeské“. Myslím to z pohľadu vašej – v úvodzovkách – intelektuálnej bystrosti a asi aj naivity, to vás ale neoprávňuje doslova trepať nezmysly a spájať vaše choré konštrukcie. Ďakujem.
Chren, Martin, poslanec NR SR (2014-03-20):
Ďakujem veľmi pekne. Vážený pán predseda, v súlade s § 34 zákona o rokovacom poriadku práve k tomuto zákonu, ktorý ste práve spomenuli (tlač 820), by som chcel navrhnúť vyčleniť na osobitné hlasovanie bod č. 67, čo je tá nepriama novela zákona o investičnej pomoci, práve kvôli tomu, aby všetci slušní poslanci, aj tí zo strany SMER, mali možnosť neschváliť utajené udeľovanie daňových úľav vybraným investorom. Ďakujem.
M. Číž, podpredseda NR SR: (2009-02-03):
Otváram rozpravu. Do rozpravy mám písomnú prihlášku, v mene poslaneckého klubu SMK sa prihlásil pán poslanec László Miklós, preto má slovo.
Andreánsky, Ladislav, poslanec NR SR (2019-03-27):
Hlasovali sme o všetkých pozmeňujúcich a doplňujúcich návrhoch, otvorte, prosím, rozpravu v treťom čítaní.
I. Mikloš, podpredseda vlády a minister financií SR: (2005-03-17):
Takže v tomto panuje úplná zhoda aj po rokovaniach s bankami, s Asociáciou bánk, ktoré sú vlastníkmi alebo predovšetkým vlastníkmi Burzy, že k tomu zjednoteniu by malo dôjsť a že práve existencia dvoch paralelných inštitúcií je dnes jednou z prekážok, aj keď možno nie najdôležitejšou, rozvoja kapitálového trhu. Vlastníctvo bánk v zlúčenom subjekte alebo v Burze podľa môjho názoru nie je žiadnou prekážkou. Väčšinu európskych búrz vlastnia banky a to im vôbec nebráni rozvíjať sa, čo však neznamená, že by tam nemohli vstupovať vlastnícky aj iné subjekty. Ale tá základná prekážka rozvoja kapitálového trhu je práve vo veľkosti nášho trhu, teda skôr v malosti, v malom rozmere. Aj preto idú tie úvahy dnes skôr smerom vytvárania regionálnych búrz a prepájania jednotlivých regionálnych búrz. A už sa vedú isté rozhovory a iniciatívy, čo sa týka rakúskej, maďarskej, poľskej, českej a slovenskej burzy aj z hľadiska prepojenia, aj vlastníckeho, ale potom aj toho inštitucionálneho a technologického. Ale práve nevyhnutným predpokladom toho, aby sme sa mohli zapojiť do týchto regionálnych inštitúcií, je najskôr zjednotiť tieto dve inštitúcie, ktoré tu pôsobia paralelne. Ďakujem pekne.
Číž, Miroslav, poslanec NR SR (2018-06-21):
Ďakujem pekne. Chcem oceniť, pán kolega, prejav a v tej súvislosti len chcem zdôrazniť tú vec, ktorú si spomenul, a to je, že tá obrovská snaha delekrimizovať legitímnych predstaviteľov štátu. Ten klasický neoliberálny koncept menej štátu. Pani Kaščáková tu o tom hovorila. Menej štátu. Veď Schumpeter už v medzivojnovom období, významný sociálny filozof, veľmi jednoznačne povedal: „Tam, kde nie je štát, ktorý má najväčšie predpoklady pre zabezpečovanie verejného záujmu, nastupujú iné sily, iné moci.“ Zrazu tie, ktoré majú silnú ekonomickú moc, tie, ktoré disponujú mediálnou mocou a podobne. Veľmi ľahko sa dá prečítať, o čo tu vlastne ide, prečo chceme absolútne favorizovať skupinové záujmy a reprezentantov skupinových záujmov a zvlášť takých, ktorí nemajú žiadnu zodpovednosť, ktoré sa dajú práve vecami, o ktorých hovorím, mediálne inak ovplyvňovať a nenechať ten klasický, štandardný, politický, ktorý nepochybne má aj svoje negatíva. Ale ako to už povedal kedysi veľmi dávno bývalý britský premiér: „demokracia je veľmi zlý spôsob na spravovanie verejných vecí, len lepší proste nemáme“. A toto je naozaj zásadné posolstvo, že verejný záujem musí organizovať štát, ktorý koná transparentne, ktorý je kritizovateľný, ktorý je overovateľný a má hlavne legitimitu. Pokusy týmto spôsobom vysúvať z politického prostredia akože do neutrálneho prostredia sú veľmi ľahko čitateľné. Je tam čisto politický záujem, čisto politický záujem ovládať televíziu a nechcem čakať na voľby a nechcem to robiť nejako inak, chcem to robiť všetkými možnými prostriedkami, sekundárnymi, a čo na tom, že to s demokraciou nemá nič spoločné? (Potlesk.)
Glváč, Martin, podpredseda NR SR (2018-05-10):
Ďakujem. S faktickými poznámkami nikto. Končím možnosť prihlásiť sa. Vyhlasujem všeobecnú rozpravu za skončenú. Pani navrhovateľka, chcete zaujať stanovisko? Áno? Nech sa páči, pani ministerka.
Košútová, Magda, poslankyňa NR SR (2015-05-13):
Ďakujem pekne. No, pán poslanec Kuffa, je skutočne pravda to, čo ste hovorili o mladých poľnohospodároch, o mladých farmároch a o pracovníkoch, ktorí sú zamestnaní v poľnohospodárskom podniku. V tomto pozmeňujúcom návrhu zákona sa odstraňuje chyba, ktorá sa stala v predchádzajúcom období, keď navrhovateľ mal v úmysle týchto kupujúcich alebo potenciálnych záujemcov o ornú pôdu dať do odseku 1, keď by obišli všetky administratívne prekážky, ktoré sa kladú pri nadobúdaní pozemku, takže je to v čl. II bode 2, tam sa mení číslovka 10 na číslovku 8 (čiže 9 a 10), teda tí pracovníci poľnohospodárskych družstiev a mladí farmári môžu nadobúdať pôdu podľa toho odseku 1, kde nie sú žiadne obmedzenia. Takže aj toto bolo úmyslom predkladaného návrhu zákona, aby sa odstránili aj takéto chyby, ktoré sa v tom zákone, myslím si, nie úmyselne vyskytli. A ide tu aj o to, aby sa zamedzil špekulatívny prevod a využitie týchto pozemkov. Takže bola snaha predkladateľov o vylepšenie zákona. Keď vidí niekto v tom nejaké výhody alebo hľadanie postupov v Tatrách pre Brhela alebo pre niekoho, ja neviem, kto to pomaly je, poviem, nebola tam žiadna takáto snaha, žiaden takýto úmysel.
Jurinová, Erika, podpredsedníčka NR SR (2015-03-19):
Ďakujem, pán poslanec. Na vašu interpeláciu chce odpovedať pán minister obrany. Nech sa páči, máte slovo.
Kerekréti, Ján, poslanec NR SR (2022-05-11):
Pán predseda, prosím, dajte hlasovať o návrhu zákona ako o celku s odporúčaním gestorského výboru schváliť.
Laurenčík, Milan, podpredseda NR SR (2021-05-04):
Prosím, prezentujme sa a hlasujme o návrhu pána spravodajcu. (Hlasovanie.) Prítomných 130, za 87, proti 0, zdržalo sa 43, hlasovali všetci. Uvedené návrhy sme schválili. Prosím, ďalšie návrhy.
Ďuriš Nicholsonová, Lucia, podpredsedníčka NR SR (2018-06-18):
Tri faktické poznámky na vaše vystúpenie. Končím možnosť prihlásiť sa. Pán poslanec Mizík.
Lipšic, Daniel, minister vnútra SR (2011-02-10):
Tak 10 – 15 minút?
Grendel, Gábor, podpredseda NR SR (2022-05-20):
Dávam teraz slovo spravodajcovi, ktorého určil navrhnutý gestorský výbor pre financie a rozpočet pánovi poslancovi Milanovi Kuriakovi.
Heger, Eduard, podpredseda vlády a minister financií SR (2020-06-05):
Ďakujem veľmi pekne, pán podpredseda parlamentu. Vážené pani poslankyne, vážení páni poslanci, je to ďalší, ďalší lex korona z dielne ministerstva financií. Pokračovanie tentokrát sa týka dotknutých subjektov a sú to vlastne herne, ktoré boli tiež zavreté z dôvodu alebo z rozhodnutia Úradu verejného zdravotníctva. Ako viete, tento sektor je okrem iných povinností, ešte má povinnosť platiť tzv. paušálnu daň za každý prístroj. Rokovali sme s nimi práve o tomto, že je to záťaž, ktorá je navyše v porovnaní s iným podnikateľským sektorom, takže nás požiadali o odklad tejto splátky. Samozrejme, toto dáva zmysel, pretože je to sektor, ktorý aj zamestnáva veľa ľudí. Takže prichádzame s legislatívou, ktorá spôsobí odklad splátok, ktoré boli splatné k 30. 4., do konca júla a potom tie, ktoré sú splatné v druhej polovici roka, do konca roka 2020. Poprosím vás o podporu. Ďakujem veľmi pekne.
Laššáková, Jana, podpredsedníčka NR SR (2015-09-29):
Pani poslankyňa Žitňanská, nech sa páči.
Figeľ, Ján, podpredseda NR SR (2013-03-25):
Ďakujem pekne. Na vystúpenie pána poslanca je jedna faktická. Nech sa páči, Anton Martvoň.
Blanár, Juraj, podpredseda NR SR (2023-05-24):
Teraz poprosím pána spravodajcu za gestorský výbor pre verejnú správu a regionálny rozvoj pána poslanca Petra Dobeša, aby predniesol spravodajskú informáciu k tomuto návrhu zákona.
Bugár, Béla, podpredseda NR SR (2019-09-18):
Prezentujme sa a hlasujme. (Hlasovanie.) Prítomných 144 poslancov, za 54, proti 35, zdržalo 55 poslancov. Návrh nebol schválený. Nech sa páči.
Hlina, Alojz, poslanec NR SR (2015-11-11):
Ďakujem veľmi pekne. Mňa, mimochodom, zaujíma, že z čoho je to uhrádzané, pán Raši, starajte sa o zdravie pacientov, dobre. Naozaj tu furt niekto chodí po parlamente. Tu ste spravili hospitál z parlamentu. Robte hospitál z hospitálov. Mňa naozaj zaujíma, kto zajtra tam príde, prosím vás. Sú iní ľudia, ktorí sú chorí, ktorí nevyhnutne potrebujú zdravotnú starostlivosť. Prečo poslanci majú takéto výhody oproti iným ľuďom? Absolútne tomu nerozumiem. A zaujíma ma, kto to platí, prosím vás.
Krúpa, Juraj, poslanec NR SR (2024-01-08):
Ďakujem veľmi pekne, vážená pani kolegyňa Števulová, za váš príspevok. Na čo ste upozornili, sú naozaj závažné dôvody, ktoré vôbec spochybňujú, samozrejme, akékoľvek ratio schvaľovania alebo vôbec predkladania takéhoto paškvilu, ktorý tu pred nami máme, okrem jeho účelovosti, ktorý je jasný a zrejmý. A predkladatelia ho už ani neskrývajú. Tie momenty, ktoré si spomenul... spomenuli, ako je napríklad porušovanie zákona zo strany Úradu špeciálnej prokuratúry, tak si zoberte a spomeňte si, teraz prednedávnom bolo vyhodených niekoľko policajtov NAKA za porušovanie, údajné porušovanie zákona, kto, kde sme potom to riešili aj ohľade toho Úradu na ochranu oznamovateľov a tak ďalej, kde sa vlastne dospelo k tomu, že to sú neni jediní, tí šiesti, ktorí ako podľa ministra Eštoka porušili zákon, a zistilo sa, že ich je ďalších 60 či 70. A tých vyhodili, hej, bez ohľadu na to, že tam máme iný zákon o štátnej službe, ktorý jasne definuje ten paragraf a tak ďalej a tak ďalej, len preto, aby zakryli vyhadzovanie týchto policajtov. No a ja sa pýtam teraz, tak mali zrušiť celú políciu, celý Policajný zbor, pretože 70 policajtov porušilo zákon? A určite ich bolo v histórii Policajného zboru oveľa, oveľa viac. Takisto máme tu nálezy Ústavného súdu, nad ktorým sa odvoláva tento návrh zákona, ako teda špeciálna prokuratúra porušovala zákon, ale pozrime sa aj na iné, na krajské prokuratúry a okresné prokuratúry, ktoré porušili zákony. Tak zrušme aj tie, tie sú úplne zbytočné. A ešte ten Európsky súd pre ľudské práva. Spomínate si, že Fico bol niekedy zástupcom Slovenskej republiky a prehral všetky spory? A on sa teraz odvoláva na Európsky súd pre ľudské práva? Smiešne.
Pellegrini, Peter, predseda NR SR (2014-11-26):
Ďakujem pekne. Vyhlasujem prestávku do 17.30 hod. a potom budeme pokračovať ďalej podľa programu. (Prestávka.) (Po prestávke.)
Krajčí, Marek, poslanec NR SR (2018-03-13):
Ďakujem pekne, pán predseda. Vážený pán minister, vážený pán spravodajca, ctené dámy, ctení páni, dovoľte mi vyjadriť sa k prezidentom vrátenej novele. Ide v podstate o technicko-legislatívnu chybu a ide o chybu aj z pohľadu našich právnych odborníkov, a teda my ako hnutie súhlasíme s návrhom, s pripomienkou prezidenta, a teda stotožňujeme sa s tým, že môže dôjsť k problémovému výkladu alebo k problematickému výkladu, a teda k aj k problémom pri implementácii niektorých častí tohto zákona. Ja by som chcel len povedať toľko, že aj podľa môjho názoru táto vláda stráca kredibilitu a dôveryhodnosť ľudí, a tiež si myslím, že bolo by na mieste rokovať tu v Národnej rade najmä o skrátení volebného obdobia. Ale aj tento zákon o niečom hovorí, hovoril o tom, že došlo práve na ústavnoprávnom výbore, ktorý by mal navrhnúť riešenie tejto spornej, alebo správne riešenie, ktoré by ten, tento sporný výklad posunulo do právneho rámca, tak tento ústavnoprávny výbor práve ústami pána predsedu Madeja povedal, že ide o politické rozhodnutie, a teda celý výklad a riešenie tohto problému presunul na gestorský zdravotnícky výbor, ktorému sme sa mali, a my sme sa teda k týmto problémom mali dneska vyjadrovať. A mnohí z nás tam naozaj nie sme právnici, ale skôr lekári a ľudia, ktorí sa venujeme zdravotníctvu. A ani náš výbor neprijal žiadne uznesenie, teda hovorí to určitým spôsobom o rozklade moci, naozaj nedá sa tu, alebo neprijímajú sa zákony, ktoré by boli dokonca v súlade s Ústavou Slovenskej republiky, to je aj námietka prezidenta Slovenskej republiky. My teda túto námietku určite podporíme a vyjadrujeme ľútosť nad tým, akým spôsobom sa realizuje legislatíva v našej krajine. A pokiaľ tento zákon nadobudne účinnosť, tak naozaj bude spôsobovať problémy v jeho implementácii v reálnom, praktickom živote. Ďakujem pekne.
Kadúc, Miroslav, poslanec NR SR (2014-07-02):
Ďakujem, pán predseda. Pán poslanec Chren, my sa teda nie vždy zhodneme, ale teraz musím vaše vecné vystúpenie naozaj oceniť. To, čo ste povedali a vysvetlili nielen vy, ale aj vaši predrečníci, či už to bol pán Hraško, pán Frešo, pán Simon, sú podľa mňa tak závažné okolnosti, ktoré by nemali nechať pána ministra chladného. Súčasná právna úprava, a to nie len tá predložená, ale aj tá, ktorú máme už platnú, je neprehľadná nielen pre občana a vytvára priestor pre také bežné tvrdenie pre našu politickú kultúru. A to je, nebolo to v rozpore so zákonom. Nie je to jasne a výstižne napísané. A tá úprava, ktorú predkladáte, taká naozaj je. A to všetko v spojení s tým, čo doteraz vykonali vlády Roberta Fica, dáva naozaj viac ako podozrenie, že sa niekto na tom nechutne nabalí, pričom potom povie, že to nebolo v rozpore so zákonom. Pán minister, takýto dojem to vytvára. A myslím si, že ak si stále stojíte za tým, čo ste predložili, nemali by ste mať problém teraz vystúpiť a bod po bode povedať, kde sa mýli opozícia a v čom máte vy pravdu.
Taraba, Tomáš, poslanec NR SR (2022-05-06):
Pán Cmorej, spomenuli ste ma, tak budem reagovať. V prvej časti ste v podstate hlavne povedali, že nebudete za toto hlasovať, ja som to tak pochopil, lebo, lebo SME RODINE už neveríte, myslím si, že sú to silné odkazy a táto koalícia už stratila akýkoľvek zmysel. Je to trápenie. Podľa mňa čím skôr to rozpustíte, tým bude pre všetkých, ktorí ste tam, lepšie. A druhú časť ste venovali analýze vlastne verejných financií, za ktoré z veľkej časti a z gra... z gro časti môžete práve vy, že ste ich doviedli tam, kde ste ich doviedli. Teraz musí to byť frustrujúce pre SaS-ku, ktorá sa tu chválila, že v akom dobrom stave ako strana vždy budete hospodáriť, a výsledok je ten, že áno, vy ste premrhali 16 mld., tak jak som to povedal. Dotiahli ste nás do stavu, že kúpyschopnosť je dneska na Slovensku už horšia ako, ako v Rumunsku. Hovoríte tu stále, že sme de facto v bankrote, však to vie úplne každý. Ja nesúhlasím s tvrdením, že keby sme neboli v eurozóne, sme na tom horšie. Práveže eurozóna vám umožnila cez tie nulové úroky, cez tie nekonečné tlačenia peňazí urobiť to, že ten vankúš bezbrehého míňania peňazí ste mali taký, aký ste mali. No ale treba ľuďom potom otvorene povedať, že v podstate akékoľvek zmeny v tých dôchodkoch, ak to takto vnímate, tak sú v podstate neudržateľné. Myslím si, že aj v biznise platí, že keď niekto vie, že ide do bankrotu, mal by to otvorene povedať, to znamená, že potom treba s ľuďmi aj začať takto komunikovať, že vnímate Slovensko ako štát, ktorý do bankrotu speje, že tam ide a tým pádom bude treba aj k celej dôchodkovej reforme pristúpiť úplne inak, a zdôrazniť to, že áno, potom sa, potom vraciame do tej prahistórie, ktorá tu niekedy bola, že za rodičov budú niesť zodpovednosť deti. Tak to je, a preto tento prvok, ktorý tu je, ja vítam.
V. Novotný, poslanec: (2007-03-20):
Odôvodnenie: Predmetnú správu si vyžiadal výbor Národnej rady Slovenskej republiky od ministra zdravotníctva. Vláda materiál vzala na vedomie 21. februára, výbor prerokoval a vzal na vedomie túto správu 15. marca. Správa sa dotýka závažných zmien siete zdravotníckych zariadení. Vzhľadom na závažnosť tejto problematiky navrhujem, aby správa bola prerokovaná v Národnej rade Slovenskej republiky. Ďakujem.
Pellegrini, Peter, predseda NR SR (2015-03-19):
Prezentujme sa a hlasujme o návrhu pána poslanca Mojša. (Hlasovanie.) Prítomných 136 poslancov, za hlasovalo 79, proti bolo 22, zdržalo sa 35. Návrh sme schválili. Pán poslanec, nech sa páči.
Bugár, Béla, podpredseda NR SR (2016-10-27):
Ďakujem, druhú otázku položila pani poslankyňa Macháčková tiež vám, pán minister. Zuzana z Piešťan sa pýta: „Pán Kažimír, ako ministra financií sa vás pýtam, keď sa zaregistrujem ako dobrovoľný platca DPH, v nasledujúcom období si budem nárokovať nadmerný odpočet v sume dvoch miliónov eur, vyplatí mi ho finančná správa bez kontroly, ako pánovi Bašternákovi?“ Nech sa páči.
Pellegrini, Peter, predseda NR SR (2014-12-03):
Ďakujem pekne. Poprosím teraz spravodajcu pána Mojša, aby podal správu o výsledku prerokovania návrhu vo výbore.
Glváč, Martin, podpredseda NR SR (2019-06-26):
Pán poslanec Klus. Poprosím, pán Budaj mal len minútu? Dajte ešte. Lebo ste mali procedurálny. Tak ešte raz, ešte jednu minútu má pán poslanec. Skúste zapnúť pána Budaja!
B. Bugár, podpredseda NR SR: (2006-02-03):
(Hlasovanie.) Prítomných 134, za 106, proti 5, zdržalo sa 18, nehlasovalo 5. Konštatujem, že tieto body sme schválili. Nech sa páči. J. Drgonec, poslanec: Teraz budeme hlasovať o bode 1 s návrhom gestorského výboru neschváliť ho.
Blanár, Juraj, podpredseda NR SR (2022-03-18):
Marian Kotleba s faktickou poznámkou na vaše vystúpenie. Nech sa páči.
Raši, Richard, poslanec NR SR (2010-08-05):
Ďakujem pekne. Ja sa teda vyjadrím iba k pánovi doktorovi Chabanovi, lebo považujem vyjadrenia pána poslanca Markoviča, pani poslankyne Sabolovej za nekompetentné, lebo zdravotníctvo poznajú len z pozície pacienta. Pán doktor Kalist mal racionálne pripomienky. Je dôležité, keď sme tu takto, tak na tú jeho pripomienku budem reagovať. Doktor Chaban, toho času poslanec, bol riaditeľom nemocnice v Žiline, čiže keď hovorí o odpredajoch, ktoré teda pripisoval mne, keď v čase tých odpredajov som bol aktívny lekár, tak asi vie, o čom hovorí, lebo naozaj ten biľag a tá doba temna bola za jeho vládnutia v nemocnici, takže je dobre, že ste sa predstavili. A možno všetkých zaujme aj kontrola z ministerstva zdravotníctva, ktorá prebehla v špecializovanej nemocnici, ktorej bol šéfom, ktorej výsledkom bolo pripojenie tejto nemocnice k žilinskej fakultnej nemocnici, lebo naozaj to bolo ekonomické diletantstvo. Ďakujem pekne.
Paška, Pavol, predseda NR SR (2014-11-10):
Prerušujem rokovanie o tomto bode programu. Vyhlasujem desaťminútovú prestávku a budeme hlasovať. (Zaznievanie gongu.) Poprosím, vážené pani poslankyne, vážení páni poslanci, aby ste počas prestávky zaujali svoje miesta. Poprosím aj prítomných členov vlády Slovenskej republiky. (Prestávka.) (Po prestávke.)
Muňko, Dušan, poslanec NR SR (2015-10-30):
Pán poslanec, za tých šesť rokov som nepočul niečo pozitívne alebo niečo, vy len s číslami hádžete. Zadlženosť 500 mil., to je ale pri plynároch 3 mld., pri energetike 3 mld. rozkrádania. Nepodali ste jedno trestné oznámenie. Ešte ste len nastúpili do parlamentu, už ste povedali, že vás niekto uplácal 20 mil., do dnešného dňa som sa nedozvedel, kto to bol. Kúpili ste stroj, kde ste minimálne 150-tisíc nezdanili pri DPH. Išli ste riešiť... (Reakcia z pléna.) Moment, išli sme riešiť rómsku problematiku. Vidíte, ako ste dopadli. Povedzte mi niečo, čo ste, vaša politická strana za tých šesť rokov a s akým programom ste došli a čo ste chceli riešiť. Vaša dvojka priznala verejne, že pri zdravotníckych zákonoch, ktoré predkladal pán Zajac, že boli kúpení dvaja poslanci. O čom tu chcete, pán Matovič, nám nahovoriť proste alebo čo nám chcete dokázať? Zdravotníctvo je problém veľký. Pracuje tam zhruba 50-tisíc ľudí. Má problémy, je poddimenzované. Vysvetľujete tu ľuďom veci, ktoré sa nezakladajú na pravde. Prestaňte s tým, nestrašte ľudí. SMER spravil, pokiaľ sa týka zdravotníctva, ďaleko viac, ako spravil Zajac alebo ako spravil pán Uhliarik, keď bol ministrom zdravotníctva.
V. Veteška, podpredseda NR SR: (2005-03-17):
L. Ladányi, poslanec: Vážený pán predsedajúci, vážený pán minister, vážené panie poslankyne, vážení páni poslanci, dovoľte mi, aby som vám predložil správu výborov Národnej rady Slovenskej republiky o výsledku prerokovania správy o opatreniach, ktoré boli zo strany štátu prijaté na ochranu majetku akcionárov 1. garantovanej, a. s., v súvislosti s postupom orgánov činných v trestnom konaní, ktorú máte ako tlač 1045. Predseda Národnej rady Slovenskej republiky svojím rozhodnutím č. 1048 z 18. februára 2005 pridelil správu o opatreniach, ktoré boli zo strany štátu prijaté na ochranu majetku akcionárov 1. garantovanej, a. s., v súvislosti s postupom orgánov činných v trestnom konaní na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie a Výboru Národnej rady Slovenskej republiky pre obranu a bezpečnosť. Zároveň určil Výbor Národnej rady Slovenskej republiky pre obranu a bezpečnosť pripraviť na schôdzu Národnej rady Slovenskej republiky správu o výsledku prerokovania uvedeného materiálu vo výboroch a návrh na uznesenie Národnej rady Slovenskej republiky. Ústavnoprávny výbor Národnej rady Slovenskej republiky správu prerokoval dňa 9. marca 2005, neprijal platné uznesenie, pretože návrh uznesenia nezískal podporu potrebnej nadpolovičnej väčšiny prítomných poslancov podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a čl. 84 ods. 2 Ústavy Slovenskej republiky. Z celkového počtu 11 poslancov Ústavnoprávneho výboru Národnej rady Slovenskej republiky bolo prítomných 6 poslancov. Za návrh predneseného uznesenia hlasovali 3 poslanci, nikto nehlasoval proti návrhu a 3 poslanci sa zdržali hlasovania. Výbor Národnej rady Slovenskej republiky pre hospodárstvo, privatizáciu a podnikanie a Výbor Národnej rady Slovenskej republiky pre obranu a bezpečnosť správu prerokovali, zobrali ju na vedomie a odporučili Národnej rade Slovenskej republiky vziať ju na vedomie. Iné výbory o správe nerokovali. Výbor Národnej rady Slovenskej republiky pre obranu a bezpečnosť ako gestorský výbor odporúča Národnej rade Slovenskej republiky prijať návrh na uznesenie, ktoré je súčasťou tejto správy. Prosím, pán predsedajúci, aby ste otvorili rozpravu k tomuto návrhu.
Hrnčiar, Andrej, podpredseda NR SR (2018-09-17):
Jedna faktická poznámka, pán poslanec Fecko.
P. Hrušovský, predseda NR SR: (2004-11-30):
Budeme pokračovať teraz v rokovaní ďalším bodom programu, ktorý sme zaradili na program rokovania 33. schôdze, ktorým je návrh stanoviska Národnej rady Slovenskej republiky k situácii na Ukrajine po druhom kole prezidentských volieb . Nech sa páči, pán predseda výboru.
Glenda, Tibor, poslanec NR SR (2012-10-26):
Pán predseda, dajte, prosím, hlasovať o bode 1 pozmeňujúceho návrhu pána poslanca Zajaca.
Jurinová, Erika, podpredsedníčka NR SR (2014-05-28):
Ďakujem. Teraz poprosím pánov poslancov, ktorí majú záujem prihlásiť sa do rozpravy ústne, nech tak teraz urobia. Uzatváram možnosť prihlásiť sa rozpravy. Do rozpravy sú prihlásení pán poslanec Igor Hraško, Gabriel Csicsai, Zsolt Simon a pán poslanec Martin Poliačik. Pán Viskupič mal problém so zariadením, takže ako posledného poprosím, že zaraďte Jozefa Viskupiča. Uzatváram možnosť a je prihlásených teda päť poslancov. Vyhlasujem krátku, prerušujem rokovanie, vyhlasujem krátku prestávku do hlasovania. (Prestávka.) (Po prestávke.)
Blaha, Ľuboš, podpredseda NR SR (2023-12-18):
Pán poslanec Peter Stachura.
P. Hrušovský, predseda NR SR: (2004-05-13):
Teraz poprosím pána ministra práce, sociálnych vecí a rodiny, aby odpovedal za podpredsedu vlády Ivana Mikloša na otázku pána poslanca Ondriaša: „HDP v roku 2002 v stálych cenách bol o 15,4 % vyšší ako v roku 1989, ale úroveň poskytovania dotácií v poľnohospodárstve v roku 2002 bola 8,8 mld. Sk v porovnaní s rokom 1989, keď bola 37,7 mld. Sk. Kde sa stráca na Slovensku 34 mld. Sk ročne, ktoré by sa mali použiť na dotácie do poľnohospodárstva?“ Nech sa páči, pán minister.
Grendel, Gábor, podpredseda NR SR (2022-09-21):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto. Končím možnosť prihlásiť sa ústne do rozpravy. Ako jediný v nej vystúpi pán poslanec Miloš Svrček. Nech sa páči.
Kuffa, Štefan, poslanec NR SR (2012-08-06):
Ďakujem za slovo, vážená pani predsedajúca. Vážený pán minister, zabudol som vás v rozprave osloviť, tak teraz si dovolím už v podvečer. Vážený pán predseda Národnej rady. Mňa tak zaujalo ako v tom obsiahlom príspevku pána kolegu Jozefa Mihála, vy ste veľmi veľa spomenul tých vecí. Pán kolega Štefanec tu vypichol jednu, ja tiež zopár si dovolím, napríklad tých samoplatcov, ktorých spomínal. Kým poplatky boli doposiaľ 26 eur, zvyšuje sa to na 55 eur. Naozaj, toto je čosi také nebezpečné, spomenul to, že sa to udialo aj za vlády Ivety Radičovej, čo malo vlastne za dôsledok to, že sa zvýšila miera nezamestnanosti. Ona sa zvýšila nie preto, že by tí ľudia vážne ako mali záujem o prácu a hľadali ju, ale aj teraz toto hrozí tým, keď sa zvýšia tie poplatky, tak aby štát ten poplatok odviedol za nich, aby nemuseli oni odvádzať sami za seba a, samozrejme, aj prilepšia si čosi, keď by dostali z úradu práce. Takisto spomenul vo svojom príhovore aj maximálnu dávku vyplácania z úradu práce, ktorá je stanovená maximálne na 786 eur. To je maximum podpory, ktorú môže dostať evidovaný nezamestnaný, aj to je veľmi správne, lebo aby to bolo viac motivujúce pre tých, ktorí tie dôchodky mali, teda nie dôchodky, ale podpory mali veľmi vysoké, 1 200 eur dostávať podporu, ako to spomenul tu v tejto rozprave, tak mnohí bežní zamestnanci o takomto plate môžu len snívať, takže toto vnímam tiež ako pozitívnu vec v tejto zmene. Ďakujem.
Bugár, Béla, doterajší podpredseda NR SR (2012-04-04):
Ľudovít Kaník.
Paška, Pavol, predseda NR SR (2013-12-04):
Pán poslanec, chcete reagovať? Nech sa páči. Zapnite, prosím vás, pána poslanca Viskupiča.
T. Galbavý, poslanec: (2003-04-23):
Z. Martináková, podpredsedníčka NR SR: Prosím, prezentujme sa a hlasujme o tomto návrhu. (Hlasovanie.) Prítomných 114 poslancov, za návrh hlasovalo 72 poslancov, 38 proti, 4 sa zdržali hlasovania. Konštatujem, že sme schválili tento návrh a postupujeme návrh zákona do druhého čítania. Pristúpime k hlasovaniu o návrhu predsedu Národnej rady na pridelenie tohto návrhu výborom a na určenie gestorského výboru ako aj na určenie lehoty na jeho prerokovanie. Pán spravodajca, prosím vás, aby ste uviedli toto hlasovanie.
Zmajkovičová, Renáta, podpredsedníčka NR SR (2014-04-03):
Ďakujem. Pán poslanec, doplňujúcu otázku? Nech sa páči.
Glváč, Martin, podpredseda NR SR (2017-05-12):
Ďakujem. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Dušanovi Čaplovičovi, nech sa páči.
Zmajkovičová, Renáta, podpredsedníčka NR SR (2013-09-24):
S faktickými poznámkami traja poslanci. Uzatváram možnosť prihlásiť sa s faktickou poznámkou. Pán poslanec Simon.
Vančo, Branislav, poslanec NR SR (2024-01-10):
Ďakujem, pán predsedajúci. Ďakujem kolegyni Hanuliakovej, ktorá spomínala, že možno nevedia, pán predseda parlamentu nevie, aký je rozdiel medzi skráteným legislatívnym konaním a riadnym legislatívnym procesom. No ja som presvedčený, že veľmi dobre vedia a teda v niektorých prípadoch sú to aj dva roky, pretože ak chcete urobiť naozaj dobrý zákon a zvlášť pokiaľ ide o kódex, Trestný zákon je kódex, to znamená, že je to komplexný, upravuje veľmi dôležitú oblasť, konkrétne trestnú politiku štátu. No a v takýchto prípadoch takýchto zásadných inštitucionálnych zmien tá príprava naozaj môže trvať aj rok, dva. No ale potom možno v parlamente to ide oveľa rýchlejšie, pretože ak je ten zákon kvalitne a dobre pripravený, tak, tak potom v parlamente sa opravia už iba, iba menšie chyby. No a tak isto v minulom volebnom období boli snahy trebárs so zmenou Trestného zákona a nakoniec napriek teda dlhodobejšej príprave ani teda neprešli a napriek tomu, že boli naozaj, naozaj pripravované, pripravované poctivejšie, oveľa poctivejšie, ako v tomto prípade. No a potom tu máme aj taký prípad, ako je rekodifikácia Občianskeho zákonníka alebo súkromného práva, ktoré na Slovensku už, alebo príprava tejto rekodifikácie trvá viac ako desať rokov, čo je možno opačný extrém, ale práve to je možno tá vec, na ktorú by sa pán minister spravodlivosti mal sústrediť, pretože rekodifikácia súkromného práva je to, čo pomôže bežným ľuďom a nie ako tento zákon, ktorý pomáha... (Prerušenie vystúpenia časomerom. Potlesk.)
Šimečka, Michal, podpredseda NR SR (2024-01-09):
Ďakujem pekne. (Potlesk.) Teraz je písomne prihlásený pán Peter Pollák, ktorý ale v sále nie je, a teda prepadáva poradím. To isté platí pre pána poslanca Jakaba, preto vystúpi pán poslanec Galko. Prosím, máte slovo.
Danko, Andrej, predseda NR SR (2019-05-16):
Ďakujem. Na vystúpenie pani poslankyne tri faktické, uzatváram možnosť prihlásenia. Pani poslankyňa Vaľová.
B. Bugár, podpredseda NR SR: (2005-03-16):
E. Černá, poslankyňa: Vážený pán podpredseda parlamentu, ctení kolegovia a kolegyne, musím povedať, že v zásade je toto mne pomerne dosť vzdialená téma. Ale tiež chcem povedať, prečo ma pritiahla a prečo som sa vlastne pridala k tejto iniciatíve, keď sme sa o tejto záležitosti s pánom Madejom bavili. Mňa iste ako aj vás trápia rôzne informácie v spoločnosti typu neprehľadnosti, netransparentnosti, zakrývanie niečoho a toto je asi ten spúšťací mechanizmus u mňa, keď osobne na tieto záležitosti veľmi citlivo reagujem, a myslím si, že všetko to, čo som sa mala nové možnosť dozvedieť o týchto informáciách, o tomto návrhu, tak ma nesmierne zaujalo. Samozrejme, že o to viacej ma zaujíma teraz tá rozprava, ktorá, aj keď je stručná, ale pán spravodajca ma naozaj veľmi zaujal informáciami, ktoré hovoril. A čomu sa teším najviac, že v čase, keď sme predkladali tento návrh, tak v zásade žiadny iný návrh z úradu verejného obstarávania ešte na svete nebol. Takže ak sme boli tým inšpiratívnym prvkom, tak potom som rada, možnože bude lepší ten návrh, nedá sa to v tejto chvíli posúdiť, pretože sme ho ešte nevideli. V každom prípade toto je naša iniciatíva, myslíme si, že je dobrá, sme prístupní zlepšeniam a vylepšovaniam, ale myslíme si, že je to správne a že tak to má byť. V každom prípade si však v tejto chvíli dovoľujem predniesť vám jeden pozmeňujúci návrh, ktorý svojím spôsobom zjemňuje v zásade takéto pokutové pole, navrhujem zmierniť ustanovenie o uložení pokuty, pokutu za nesplnenie informačnej povinnosti bude možné uložiť v rozsahu od 100 000 korún do 500 000, teda presne. V bode 3. sa pred slová „päťstotisíc slovenských korún vkladajú slová „od stotisíc slovenských korún do“. To je presne o tom, ako som hovorila, že sme prístupní novým informáciám, počúvať a snažiť sa prispôsobiť veci tak, aby sa do nej širokospektrálne zmestili obce, dediny, mestá, aby bol ten zákon čo najlepšie urobený, ušitý pre každého. Ďakujem veľmi pekne.
Pellegrini, Peter, predseda NR SR (2015-05-06):
Ďakujem pekne. Kolegyne, kolegovia, budeme pokračovať prvým čítaním o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1494). Poprosím pána spravodajcu, aby zaujal miesto. Zároveň prvým písomne prihláseným do rozpravy je pán poslanec Zajac. (Ruch v sále.) Nech sa páči, pán poslanec.
Nicholsonová, Lucia, podpredsedníčka NR SR (2016-06-07):
Na vaše vystúpenie chce zareagovať jeden pán poslanec s faktickou poznámkou. Nech sa páči, pán poslanec Klus.